"Ühenduses" dr Charles Stanleyga.
Et evangeelium leviks kõikjale.
Täna saates: "Tugev sisemus"
Sul võib olla tugev keha, aga nõrk sisemus.
Sul võib olla tugev sisemus, aga nõrk keha.
Sul võib olla ka tugev sisemus ja tugev keha.
Kõik teavad, kuidas saada tugevat keha,
aga kuidas saada tugevaks sisemiselt?
Sellest tahangi rääkida.
See on kolmas selleteemaline jutlus.
Oleme rääkinud kogudusest ja perekonnast
ning nüüd räägime tugevast sisemusest.
Mis see on?
Tahan lugeda teiega Piiblist ühte tuntud kohta,
mis sellega hästi kokku läheb.
See on Matteuse 7. peatükis, kus on mäejutlus.
Alustame 24. salmist.
See peaks olema rohkem kui tuttav.
Vaatame, mida siin meile tugevast sisemusest räägitakse.
Jeesus lausub 24. salmis:
"Igaüks nüüd, kes neid mu sõnu kuuleb ja nende järgi teeb,
sarnaneb aruka mehega, kes ehitas oma maja kaljule.
Ja sadas paduvihma ja tulid veevood ja puhusid tuuled
ning sööstsid vastu seda maja,
aga see ei varisenud, sest see oli rajatud kaljule.
Ja igaüks, kes neid mu sõnu kuuleb, ent nende järgi ei tee,
sarnaneb rumala mehega, kes ehitas oma maja liivale.
Ja sadas paduvihma ja tulid veevood ja puhusid tuuled
ning sööstsid vastu seda maja
ja see varises ja selle kokkuvarisemine oli ränk."
Ja sündis, kui Jeesus oli need kõned lõpetanud,
et rahvahulgad olid vapustatud tema õpetusest,
sest ta õpetas neid nagu see, kellel on meelevald,
mitte nõnda nagu nende kirjatundjad."
Piiblis on ohtralt salme,
mis räägivad inimese elust ja kõigest.
Siit saame aga selge pildi, milline on sisemiselt tugev ja nõrk inimene.
Pidage meeles, et me kõik oleme oma elu ehitamisega poole peal.
Ole sa 16- või 76-aastane.
Kes me seestpoolt oleme, loeb kõige rohkem.
Kui keegi...
...prooviks sinu suhtes selgusele jõuda,
kas ta leiab, et oled tugev või nõrk?
Kõik võib vihjata sellele, et sa oled sisemiselt tugev.
Kuidas on lood aga siis,
kui su ellu tulevad raskused, katsumused ja kannatused?
Alles siis on õige aeg otsustada,
kas meie sisemus on tugev või nõrk.
Selles jutluses tahan kirjeldada, milline on sisemiselt tugev inimene.
Kõik on näinud nõrka inimest, aga milline on tugev
ja kuidas tugevaks saada?
Pole mõtet küsidagi, kas tormid tulevad.
Need tulevad.
Need paljastavad, kes me päriselt oleme ja millel meie elu rajaneb.
Sulle, lapsevanemale, olgu see mõtteaineks.
Sa kas ehitad oma lapsele tugeva vundamendi,
mis aitab tal jääda tugevaks kõiges, mis elus ette tuleb,
või sa jätad kasvatusliku poole unarusse
ning tuulte tulles viivad need ta endaga kaasa.
Ikka kuuleb vanemaid imestamas: "Ma poleks sinust seda uskunud."
Äkki on asi selles, et sa ei ole ehitanud lapsele vundamenti,
mis aitaks tal jääda püsima, kui ta peale tuleb kiusatustevalang,
kui ta kistakse katsumuste, pettumuste ja valu keerisesse.
Mis ta peale hakkab, kui millestki ilma jääb?
Sisemiselt nõrk inimene ei reageeri õigesti.
Selle asemel, et tormi tulles vastu panna ja tugevamaks saada,
inimene hoopis langeb.
Kuni selleni välja, et kogu ta elu variseb kokku.
Vaatame nüüd, milline on tugeva sisemusega inimene.
Tark teeb märkmeid. Need asjad ilmuvad ka ekraanil.
Peale märkmete tegemise julgustan sind veel millekski.
Ole tugev või koguni julge,
jäta need märkmed alles ja pane oma öökapile.
Vaata need täna õhtul ükshaaval üle ja mõtle järele,
millised neist on su tugevad küljed.
"See kindlasti mitte. Aga äkki need?"
Tee väike ülevaatus.
Võid mõelda, milleks sulle see. Sa ei pea.
Kuid mõistlik oleks seda teha.
Su nõrkused annavad aimu, kui tugev sa oled.
Kui sa ei tea oma nõrkusi, oled saatanale kerge saak.
Kui sa ei usu, et sulle võiksid sellised kiusatused tulla,
oledki juba kerge saak.
Saatanale ei jää uhkustamine märkamata.
Kuula hoolega.
Iga punkti juures mõtle, kuidas see sinu eluga seostub.
Teeme algust. Esimene.
Tugev sisemus rajaneb Jeesusel Kristusel, Päästjal.
Sisemus saab tugevaks isiklikust suhtest Jeesuse Kristusega,
kes on inimese Päästja ja Issand.
See on esmane.
See peab tulema esimesena, sest see on vundament.
Jeesus kui Päästja.
Sa tead, et su elus on olnud kindel hetk...
Isegi kui sa ei mäleta, mis päeval, nädalal või kuul,
või isegi aastal, aga sa tead hetke,
kui andsid oma elu Kristusele ja teadsid, et oled päästetud.
Vundament. Tugeva inimese tunnus.
Teine on see, et sind juhib Püha Vaim.
Kelle sisemus on tugev, seda juhib Püha Vaim.
Kui Jeesus su päästis, saatis Ta Püha Vaimu su sisse elama.
Miks Ta seda tegi?
Eks ikka sellepärast, et Temast lahus ei saaks me hakkama.
Sestap palus Ta ka oma jüngritel misjonikäsu täitmisega oodata.
"Te pole valmis enne,
kui Püha Vaim annab teile võime teha, milleks olen teid kutsunud."
Igas inimeses, kes on sisemiselt tugev, elab Püha Vaim.
Ta on Jumala saadetud, et meid juhtida.
Elust, ajalehest ja telekast ei leia sa,
mida oleks õige teha.
Seda saad teada Jumala käest.
Püha Vaim, kes elab iga uskliku sees,
juhatab, aitab ja näitab,
millise tee valida ja milliseid otsuseid teha.
Ta näitab, millised on parimad valikud.
Tark inimene paneb tähele Püha Vaimu märguandeid.
Kui Jumala Vaim räägib, ei tohiks panna seda oma tunnete arvele.
Jumal räägib selgelt.
Mitte häälega, aga väga selgelt ja tihti häälest valjemaltki.
Ta vajutab su südamele,
osutab mõnele kindlale asjale, mis su elus on.
Ta tahab rääkida.
Sisemiselt tugev inimene kuulab endas elavat Püha Vaimu.
Kolmandaks on sisemiselt tugeval inimesel üks prioriteet.
Selleks on isiklik palveaeg Jumalaga.
Isiklik palveaeg koos Jumalaga
on sinu ja Tema puutepunkt.
Võid vaadata, mida Jumal su ümber teeb, ja Temast lugeda,
aga sinu puutepunkt Temaga on aeg, mille veedad palves.
Tavaline vabandus on, et palvetamiseks pole aega.
See näitab vaid seda, et väärtused pole paigas.
Suhe Jumalaga on elus kõige tähtsam.
Suhtlus Jumalaga.
Tema on see, kellele end avad ja kellega jagad oma muresid.
Tugev inimene on tugev palvetaja.
Ma pole kunagi kohanud tugevat inimest,
kes poleks tugev palvetaja.
Pisut palvet ajab asja ära,
aga see ei tee tugevaks.
Sisemiselt tugev inimene suhtleb Jumalaga.
Ta räägib Temaga, kuulab Teda.
Ta viib oma vajadused, valu, rõõmu ja kõige muu Tema ette.
See on ta elus esikohal.
Räägime korraks laste kasvatamisest.
Kui sa ei näita neile eeskuju ega palveta nendega koos,
oled neid salanud, neid alt vedanud.
Sa ei teagi, kui suurt kahju oled teinud.
Suureks saades arvavad nad, et peavad ise kõigele vastuse leidma.
Nad peaks kasvama teadmisega, et kõikvõimas Jumal on nende Jumal.
Nad peaks teadma, mis on palve, kes on Jumal.
Peaksid õpetama neid iga päev Jumalaga aega veetma.
Keegi meist pole liiga hõivatud, et palvetada.
Kui ütled Jumalale, et sul pole selleks aega,
võib Ta korraldada asjad nii, et lamad kaks nädalat haiglavoodis,
kus palvetamisest saab su põhitegevus.
Me ise toome endale hädasid kaela, kui ütleme: "Kui mul oleks aega..."
Ta annab sulle aega. Sul on aega.
Ta on andnud sulle aega.
Sina otsustad, kuidas seda kasutad.
"Kasutada" pole päris õige sõna.
Ükski muu asi, millele oma aega pühendad,
ei tee sind sama tugevaks kui palvetamine.
Jah, see on harjumus, aga see on ka enesedistsipliin.
Tema esikohale panemine.
Tugevaks saamisel väga oluline.
Tugev sisemus on ehitatud ka Jumala Sõna õpetusele
ning selle õpetuse järgimisele.
Üks asi on kuulda, hoopis teine asi on teha.
Tuled küll pühapäeval siia ja teed märkmeid, aga mis edasi?
Tuleb midagi teha.
On inimesi, kes käivad iga nädal kirikus, ja nii aastast aastasse.
Nad ei ava Piiblit, ei tee märkmeid.
Nad ei mäleta, mida pastor rääkis.
Aastaid hiljemgi ei mäleta nad midagi. Miks nii?
Nad kuulavad, aga ei tee. Tegema peab.
Mõtle helidele, mida päeva jooksul kuuled.
Telekast, raadiost, liikluses, inimsummas ja nii edasi.
Jumala Sõna ja Jumala hääl on kõige tähtsamad helid.
Pole tähtsamat asja kui toituda Jumala Sõnast.
Tugeva sisemuse üks märke on see,
et jutu sees toob inimene välja mõne kirjakoha, mis tal südames on.
Selliseid kirjakohti on meil, keda on läbi katsutud.
Need on kirjakohad, mis on meid rasketest aegadest läbi kandnud,
aga selleks peab lugema Piiblit.
"Kuskil Piiblis on salm, kus öeldakse midagi sellist..."
Nii kaugele ei jõua.
Mõnikord küsitakse, miks ma kogu aeg tollele Piiblile osutan.
Selle ümber kõik ju keerlebki.
Minu arvamus ei loe.
Tähtis on, mida ütleb püha Jumal, meie Looja,
kellel on meie jaoks plaan, kes võtab meid pärast surma vastu,
kes mõistab kohut.
Loeb ainult Tema,
Tema suhe meiega ja see, milleks siin oleme.
Seepärast osutamegi Piiblile.
Kirikusse tullakse kuulama Jumala Sõna,
mitte leevendama süümepiinu.
Kuigi just seda mõned teevad.
Inimene, kes on sisemiselt tugev,
kuuletub järjepidevalt Jumalale.
See on harjumuslik, ja ta proovib jätta ülejäänu Jumala hooleks.
Alati see ei õnnestu.
Kui sul on harjumus kuuletuda Jumalale...
Kui sa järgid Jeesust Kristust,
siis peaks sõnakuulmatus olema su elus pigem erand.
Norm peaks olema kuuletumine, sest selleks oleme loodud.
Tugeva sisemuse alus on see, et me kuuletume Jumala Sõnale.
Tugevaks teeb meid ka see,
kui peame Jeesust Kristust oma tugevuseks.
Pauluski ütles: "Ma suudan kõik tema läbi, kes teeb mind vägevaks."
Ta oli vangis, ahelates, teda peksti...
Ta alus oli nii kindel,
et teda ei suudetud mitte millegagi kõikuma panna,
alla andma.
Prooviti kõike, et teda peatada.
Teda prooviti tappa ja mida kõike veel. Miks?
Sest Ta oli tugev.
Ta oli tugev Jumala Sõnas, tal oli Jumalaga tugev suhe, ta kuuletus.
Ta teadis oma südames, et ta tugevus ei ole füüsiline,
vaid see tuleb ta suhtest Jeesusega.
Sellest suhtest tulebki meie tugevus.
Kõik muu samuti.
Mõtle järele, kui tugev sa sisemiselt oled.
Kui suur osa...
Tavaline on teha päeva alguses plaane.
Kui tihti aga algab su päev tänuga, et Isa on su tugevus?
Kui su töö on raske, kas ütled Talle:
"Issand, anna mulle jõudu, et see ära teha.
Ma ei kujuta ette, kuidas selle tehtud saan, aga sina oled mu tugevus"?
Nõnda sa otsekui kutsud Issanda oma ellu,
et Ta saaks Püha Vaimu kaudu anda sulle jõudu ja sind julgustada.
Ta hoiab sind alla andmast.
Temaga saad teha kõike, mida Ta on sind kutsunud tegema.
On ka armastamine ja hoolimine.
Kui sa ei armasta teisi ega hooli neist, siis sa pole tugev.
Kes ei armasta, pole tugev.
Armastus on peamisi...
Mis järjekorras loeb Paulus ette Vaimu vilju?
Armastus, rõõm, rahu...
Kui kedagi armastad, annad endast midagi ära.
Võid anda asju või iseennast.
Armastuse juures on peamine,
et oled teise jaoks olemas, tõstad teda üles, julgustad.
Kes tõeliselt armastab, julgustab.
Kes tõeliselt armastab, mõjutab teisi enda ümber.
Kas teised peavad sind armastavaks inimeseks
või suureks hädaldajaks?
Kes naudib hädaldaja seltskonda? Ei keegi.
Hädaldaja leiab alati midagi, mis talle ei meeldi.
Jumalakartlik ja tugev inimene leiab alati midagi head,
mitte põhjust hädaldamiseks.
Armastamine on tähtis.
Tugevale inimesele on omane ka see,
et ta armastab, elab ja teenib Jumalat vaimuandidega.
Vaimuand võib väljenduda teenimises, andmises, hingehoidmises.
Rooma kirjas on toodud seitse peamist andi.
Kui leiad oma anni, on see sulle rõõmuks.
Kui hakkad seda kasutama, ei ole paljud asjad enam vaevalised.
Avastad, kui lihtsad need on.
Kui inimene leiab oma vaimuanni, saab ta tugevaks.
Ta ammutab hoopis teisest kohast.
Vaimuand on Jumala and,
mis annab sulle võime olla teatud asjas väga edukas.
Raske on teha asja, milleks sul andi ei ole.
Kui sul aga on and, on sul tugevus.
Meil kõigil on ande.
See tugevus mõjutab meid seestpidi
ja meil tulevad asjad paremini välja.
Järgmine on andestamine.
Tugev inimene on hea andestaja.
Hoia endal silm peal.
Ära pea viha, ära ole andestamatu.
Mis on sel pistmist tugeva sisemusega?
Kui inimene on andestamatu, teeb see talle kahju.
Lõpuks mõjutab see ka tema ihu.
Kui sa ei andesta ja pead viha,
siis see kõik mõjutab sind.
Mis mõjutab su tundeid, mõjutab ka su ihu.
Vaim, tunded, ihu - need on üks tervik.
Selline käitumine on küll vaimne asi,
aga see mõjutab ka füüsiliselt.
Su mõtted ja tunded on ülitähtsad.
Tugev inimene vaatab, kuidas ta teistega suhestub,
ja on valmis andestama.
Ütle mulle, mis kasu on inimesel sellest,
kui ta peab viha, ei anna andeks,
annab maad vihkamisele, vaenulikkusele?
Mida see annab?
Mitte midagi.
Mida see võtab? Palju.
Rikub ära suhte Jumalaga.
Kui pole korras suhe mõne inimesega, pole korras ka suhe Jumalaga.
Kui hoiad alal sellist halba suhtumist,
ei pärsi see ainult sinu ja Jumala suhet, vaid kogu su elu koos Temaga.
Lisaks mõjutab see su ihu.
Kust hakkab selline meelelaad esimesena välja paistma?
Siit.
Hakka jälgima. Mis toimub sees, kirjutab end näkku.
Kõigepealt näkku.
Jumal tahab, et oleksime Tema moodi,
et meie elu oleks püha.
Ta on meid selleks loonud.
Öelgu kasvõi miljon inimest, et see pole tõsi.
Öelgu pealegi.
Tõsiasi on, et Jumala Sõna õpetab seda.
See Jumal, kes on püha, armastav, andestav.
"Ma ei suuda alati."
Mäletan oma elus aega,
kui tegin andestamatusega lõpparve.
Minuga juhtus midagi ja ma sain haiget.
Väljendasin Jumalale oma tuska, mida Ta ju nagunii ei kuula.
Ta oleks mulle justkui öelnud:
"Mäletad risti?" "Jah."
"Kui palju olen ma sulle andestanud?
Kas olen su peale pahane olnud?" "Ei."
"On sul õigust kellegi peale pahane olla,
kui mina olen sulle kõik andeks andnud,
isegi selle, mida sa tulevikus teed?"
See ravis mu terveks. Peaks ravima ka teisi.
Kui tunned kellegi vastu midagi sellist, vaata risti peale.
Ta väljasirutatud käed ja valatud veri
on võtnud kõik meie patud ja vead, kogu valu ja koorma.
Kes on tugev, on hea andestaja.
Järgmiseks on rahu.
Tugeval inimesel on rahu,
sest ta suhe Jumala ja teistega on korras.
Kui ellu tungivad raskused ja valu,
ei kao rahu kuskile.
Mul on üks asi jäänud meelde. Mõni asi lihtsalt ei unune.
Mäletan, kui kuulsin kõige halvemat asja, mida pastor võib kuulda.
Kõige halvemat.
Mulle helistati. Kui kõne lõpetasin,
valdas mind kirjeldamatu rahu.
Ütlesin Jumalale:
"Oled toonud mind välja paljudest tormidest. Teed seda ka nüüd."
Sest...
Sest Jumal on ustav.
Ta peab oma sõna meist olenemata.
Sellised olukorrad teevad meid tugevaks.
Kui tuleb kange tuul ja vihmavalang,
ei löö me kõikuma ega anna alla.
Kuulake nüüd järgmist.
Kuulumine kogudusse, kus on piibellik õpetus.
Ma ei ütle, mis koguduses käia, aga niipalju ütlen,
et kui tahad olla kristlane, pead teadma, mida kristlus tähendab.
Kui tahad olla Jeesuse moodi, vajad õpetamist.
Jumal õpetab mind jätkuvalt.
Õpin nädal otsa.
Mitte jutluste pärast, vaid selleks, et Jumal õpetaks mulle midagi uut,
teeks mu elus midagi.
Kui lähed kogudusse, kus ei avata kordagi Piiblit,
oled vales kohas.
See võib olla ebameeldiv küsimus,
aga milleks veeta tund aega koguduses,
kus ei räägita Jumala Sõna?
Selleks ju kogudus ongi, et tuua Talle au.
Jumala Sõnast näeme, kes Ta on.
Väga tähtis on kuuluda kogudusse, kus õpetatakse Jumala Sõna.
Nii kasvame, saame tugevaks ja oleme viljakad Jumala riigi töös.
Ma ei ütle midagi su koguduse kohta.
Kõigest küsin, miks veeta tund aega koguduses,
kus ei kuule evangeeliumi.
Kohas, kus ei räägita kunagi sellest, milline on kõikvõimas Jumal,
Jeesusest rääkimata... Mis toimub?
Mina küll ei läheks kogudusse, kus ei õpetata Jumala Sõna.
Teenistus on selleks, et tuua Talle au.
Lihtsam on Talle au tuua, kui teame Ta kohta tõde.
Kust leida tõde? Lugedes Sõna ning vaadeldes neid,
kes on eeskujuks ja annavad edasi seda, mida nad ise on õppinud.
Kui tahad olla tugev,
peab sul olema koht, kust pidevalt jõudu ammutada.
Nüüd viimase juurde.
Tugev inimene
mõjutab ka teisi inimesi.
Sa mõjutad teisi.
Sisemiselt tugev inimene ei jäta teisi külmaks.
Tahan julgustada sind, kes oled kaugemal või istud siinsamas.
Võta see nimekiri ja...
Kas tõesti see kõik puudutab ka sind?
Olen avastanud, et mind küll. Tahan kõike seda näha oma elus.
Kui tahan midagi meelde jätta
või mõnele eesmärgile jõuda,
panen selle kirja, jätan oma öökapile, lisan oma õppematerjalide hulka.
Vaatan seda aina uuesti, sest tahan sellest kinni hoida.
Ära arva, et piisab sellest, kui hoiad seda oma Piibli vahel.
Asja mõte on talletada see oma südamesse ja ellu.
Kui sul on tõsi taga, siis sa hoiad seda käeulatuses,
et saaksid seda vaadata.
Hakkad mõtlema, mis su elus peaks muutuma, ja Jumal näitab,
et sa pole Talle sõnakuulelik või et sa pole palves.
Kui tahad tugeva...
Kui küsiks, kui paljud tahavad olla sisemiselt nõrgad,
ei vastaks keegi jah.
Jagasin teiega asju, mis aitavad saada sisemiselt tugevaks.
Palun Jumalat, et Ta juurutaks need teie südamesse
ja igapäevaellu. Aamen?
Aitäh, Isa, et oled meie vastu nii hea, armuline ja helde.
Oma suurimates pingutusteski komistame.
Sina tõstad meid jalule, viid edasi ja teed meid enda sarnaseks.
Oled meid ette määranud saama sinu näo sarnaseks.
Ma palun, et need tõed oleksid osa iga inimese elust.
Et igaüks oleks tark
ja vaataks, kui tugev ta seestpoolt on,
ning annaks sulle parima osa.
Jeesuse nimel, aamen.
Kui saade on olnud sulle õnnistuseks,
külasta meie kodulehte intouch.org.
"Ühenduses" juhib inimesi kõikjal maailmas Jumala tundmisse
ja ehitab üles kohalikku kogudust.
Saadet toetab In Touchi organisatsioon
ning see on saanud teoks Jumala armu, palvete ja annetuste toel.
Tõlge: Karin Reisko